Raimundo Viejo

Raimundo Viejo Viñas, nado en Vigo en 1969, é un politicólogo e político galego radicado en Cataluña.

 Traxectoria 
Licenciouse en Ciencias Políticas pola Universidade de Santiago de Compostela inicialmente e despois doutorouse na mesma e na Universidade Humboldt de Berlín. Como docente universitario, deu clase en Santiago, mais tamén na Chicago, na Pompeu Fabra e na de LausanaPrincipis de la ciutat. Tres paradigmes normatius i la política contenciosa, Fundació Nous Horitzons, 2010, p.2..

Como politicólogo ten tamén escrito en medios de comunicación, como Tempos Novos, Diagonal, La Directa ou Público. Tamén publicou libros que analizan os movementos políticos de raíz social, e en especial o 15-M.

Nos primeiros anos do século militou na agrupación Compostelá de Esquerda Unida, federación galega de Izquierda Unida. Nas eleccións municipais de 2015, preséntase como candidato na lista de Barcelona en Común, unha plataforma de esquerdas e cidadá encabezada por Ada Colau. A candidatura gaña as eleccións, Colau convértese en alcaldesa e Viejo pasa a ser concelleiro de Educación e Universidades no concello de Barcelona. Tamén foi concelleiro de distrito no barrio de Gràcia. Poucos meses despois, Viejo figurou nas listas de En Comú Podem pola provincia de Barcelona nas Eleccións Xerais de 2015, e resultou elixido deputado. A candidatura era de novo unha confluencia de forzas de esquerda e cidadáns de ámbito catalán. Como consecuencia de saír de deputado abandonou o seu posto como concelleiro.

 Obra 
 La dansa de Medusa. Barcelona: El Tangram, 2012 (con Marc Montanyès).
 Les raons dels indignats. Barcelona: Pòrtic, 2011 (editor).
 Principis de la ciutat. Tres paradigmes normatius i la política contenciosa, Fundació Nous Horitzons, 2010. 
Tamén ten colaborado en volumes colectivos, entre eles A praza é nosa, de Marcos Pérez Pena (2011) ou 15-M: O pobo indignado'', de Alfredo Iglesias Diéguez (2011).

 Vida persoal 
É irmán do historiador do cinema e escritor Breixo Viejo.

 Notas 

 Véxase tamén 

 Outros artigos 
 Lista de deputados galegos no Congreso desde a Transición
 Ligazóns externas 
 Conta de _mundus no Twitter 
 Web profesional

Categoría:Políticos de Podemos
Categoría:Politicólogos
Categoría:Galegos de Cataluña
Categoría:Deputados de Galicia no Congreso dos Deputados
Categoría:Deputados do Congreso dos Deputados por En Comú Podem
Categoría:Nados en Vigo
Categoría:Nados en 1969
Categoría:Concelleiros de Cataluña
Categoría:Deputados no Congreso dos Deputados (XI Lexislatura)
Categoría:Deputados no Congreso dos Deputados (XII Lexislatura)